Eelmine laupäev käisin full moon sunset SUP yogas, mis on siis põhimõtteliselt täiskuu-päikeseloojangu jooga, mis toimub aerulaudadel 🙂
Siin väike video, see pole küll meie omast, aga samasugune üritus toimub seal muudel aegadel ka, mitte ainult täiskuul. See on väga äge video – täiega soovitan 🙂
Just incase you haven't seen the absolutely stunning full length Localyokl SUP Experience Media Reel … Here it is !!! Hope you enjoy and treat yourself to one of these experiences via Local Yokl … <3Kona Boards Australia Alisha Love Kimberley Castelnoble Matt Nicholls Carra Lee Collective
Posted by Pure Aloha Yoga on Monday, 10 April 2017
See oli nii äge üritus! Põhimõtteliselt näeb see välja nii, et kell 4 pärastlõunal kogunetakse ühe suure jõe suudmes pisikese grupiga (kuni 6 liiget ainult!) ja aerutatakse selle päeva tõusu ja mõõna arvestades sobivasse kohta (no vastavalt vee liikumisele tuleb valida sobiv sopike). Meie aerutasime natuke ülesvoolu ühte eriti ägedasse soppi, kus oli hästi mõnus madal ja soe vesi ja kuna päike juba oli päris madalal, siis oli vee peal eriti ilus sillerdus ja kõik oli kuidagi erakordselt maagiline!
Jooga ise kestis umbes kaks tundi – algul mediteerisime ja tsillisime niisama ja hiljem tegime päris pikalt erinevaid positsioone. Lõpus hakkas isegi veits külm kui päike juba loojus (ja äkki ma sealt oma haiguse hoopis saingi?) aga muidu oli ülivinge! Kui hiljem täiskuuga mööda pimedat jõge tagasi aerutasime, oli nii erakordselt vägev tunne – täiskuu, pime jõgi, eriti zen olek. Mina aerutasin enamuse teest tagasi üldse istudes, sest nii oli lihtsalt nii palju tsillim olla 🙂
See oli kindlasti üks meeldejäävamaid asju mis ma sel aastal teinud olen. Lihtsalt nii tsill ja zen. Nii zen lausa et kaotasin oma prillid sinna vette ära ja lahkusin sündmuskohalt ilma jalanõudeta. Aga ausalt öeldes ei ole see esimene ega kindlasti ka viimane kord kui ma kuskilt ilma jalanõudeteta lahkun – seda ikka tuleb ette 😀 Vist olen tegelt hinges hipi – siis kui ennast hästi tunnen, ununevad jalanõud kus seda ja teist ja hipin lihtsalt vaikselt paljajalu koju.